《陈缉熙先垄六咏 其三 光福烟光》
明代·张宁

华表西林晻霭中，霏霏拂拂梵王宫。寒凝海日晴还暝，横入松梢远更浓。

暮景苍茫冲断雁，客愁冥漠度疏钟。无端忽被风吹散，怅绝天涯望眼空。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。